Diari Oficial de la Generalitat Valenciana


Sumari del DOGV 9802, del 05-03-2024 (2024/1801)

RESOLUCIÓ de 26 de febrer de 2024, de la consellera d'Hisenda, Economia i Administració Pública, sobre la modificació del plec de condicions generals que regix l'alienació, mitjançant subhasta pública a l'alça, d'immobles patrimonials propietat de la Generalitat, aprovat per la Resolució de 15 de novembre de 2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9802

Data del DOGV
:   05-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1801


Data del document
:   26-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 26 de febrer de 2024, de la consellera d'Hisenda, Economia i Administració Pública, sobre la modificació del plec de condicions generals que regix l'alienació, mitjançant subhasta pública a l'alça, d'immobles patrimonials propietat de la Generalitat, aprovat per la Resolució de 15 de novembre de 2018. [2024/1801]  
  
Mitjançant la Resolució de 15 de novembre de 2018, del conseller d'Hisenda i Model Econòmic, publicada en el DOGV núm. 8443, de 13.12.2018, es va aprovar el plec de condicions generals que regix l'alienació mitjançant subhasta pública a l'alça d'immobles patrimonials propietat de la Generalitat.  
L'Advocacia de la Generalitat, en l'informe emés sobre el plec de condicions particulars per a l'alienació mitjançant subhasta pública de béns immobles patrimonials propietat de la Generalitat (exp. EIN núm. 139/2023), assenyala que és procedent adequar la clàusula quinta del plec de condicions generals esmentat, aprovat mitjançant la Resolució de 15 de novembre de 2018, i adequar-lo al contingut de l'Orde 3/2023, de 14 de març, de la Conselleria d'Hisenda i Model Econòmic, per la qual s'aprova el Reglament de funcionament de la Caixa de Depòsits i Fiances de la Generalitat, pel que fa a les característiques, constitució, cancel·lació i devolució i confiscació de les modalitats de garantia que es preveuen, i que l'òrgan competent aprove esta modificació del plec general.  
De conformitat amb l'esmentat informe de l'Advocacia i l'informe proposta del director general de Patrimoni, de data 20 de febrer de 2024, emés de conformitat amb el que es disposa en l'article 70.4 de la Llei 5/1983, de 30 de desembre, del Consell, resolc:  
  
Primer  
Modificar el plec de condicions generals que regirà l'alienació mitjançant subhasta pública a l'alça d'immobles patrimonials propietat de la Generalitat, aprovat per la Resolució del conseller d'Hisenda i Model Econòmic, de data 15 de novembre de 2018, i publicat en el DOGV núm. 8443, de 13.12.2018, introduint en este les següents modificacions:  
a) Els paràgrafs antepenúltim i penúltim de la condició quinta passen a tindre la següent redacció:  
«Les garanties s'acreditaran mitjançant la presentació en el sobre A), «Documentació administrativa», del resguard acreditatiu de la seua constitució en la Caixa de Depòsits i Fiances de la Generalitat. La constitució, cancel·lació en confiscació de les garanties es regula en el Reglament de funcionament de la Caixa de Depòsits i Fiances de la Generalitat, aprovat per l'Orde 3/2023, de 14 de març, de la Conselleria d'Hisenda i Model Econòmic, especialment el que es preveu en el títol III d'este reglament.  
Conclòs l'acte de la subhasta, s'iniciaran els tràmits per a la devolució als qui no siguen adjudicataris de la subhasta.»  
b) Se suprimix l'incís final «Conclòs l'acte de la subhasta, qui no en siga adjudicatari podrà retirar la fiança depositada en els termes previstos en la clàusula sexta, així com la documentació aportada.», que figura en el paràgraf quint del núm. 3, «Obertura de proposicions», de la condició octava.  
  
Segon  
Publicar la present resolució en el DOGV.  
  
València, 26 de febrer de 2024.- La consellera d'Hisenda, Economia i Administració Pública: Ruth María Merino Peña.